Kultuuriministri 26. märtsi 2019. a määruse nr 10 „Lõimumist edendavate kultuuri- ja sporditegevuste toetamise tingimused ja kord“ muutmine
Vastu võetud 19.02.2024 nr 6

Määrus kehtestatakse riigieelarve seaduse § 531 lõike 1 alusel.

§ 1. Kultuuriministri 26. märtsi 2019. a määruse nr 10 „Lõimumist edendavate kultuuri- ja sporditegevuste toetamise tingimused ja kord“ muutmine
Kultuuriministri 26. märtsi 2019. a määruses nr 10 „Lõimumist edendavate kultuuri- ja sporditegevuste toetamise tingimused ja kord“ tehakse järgmised muudatused:

1)	paragrahvi 1 lõige 4 sõnastatakse järgmiselt:
„(4) Määrust ei kohaldata Euroopa Komisjoni määruse (EL) nr 2023/2831, milles käsitletakse Euroopa Liidu toimimise lepingu artiklite 107 ja 108 kohaldamist vähese tähtsusega abi suhtes (ELT L, 2023/2831, 15.12.2023) (edaspidi VTA määrus), artikli 1 lõikes 1 sätestatud juhtudel.“;

2)	paragrahvi 2 lõige 2 sõnastatakse järgmiselt:
„(2) Oodatavad tulemused
1) ühistegevused spordi- ja kultuurivaldkonnas on elujõulised;
2) suurenenud on eesti kultuurist ning inforuumist osasaamine;
3) ellu on viidud kultuuri- ja sporditegevused, milles osalevad erineva kultuuritaustaga inimesed;
4) toimib erineva kultuuritaustaga inimeste koostöö igapäevaste kontaktide kaudu.“;

3)	paragrahvi 2 lõike 3 punkt 4 tunnistatakse kehtetuks;

4)	paragrahvi 3 lõikest 1 jäetakse välja tekstiosa „ja/või antakse välja kultuuri- või sporditegevusi tutvustavaid teabematerjale“;

5)	paragrahvi 3 lõige 4 sõnastatakse järgmiselt:
„(4) Kui toetus loetakse vähese tähtsusega abiks VTA määruse mõistes, kontrollib toetuse andja riigiabi ja vähese tähtsusega abi registrist, et taotletava toetuse andmise korral ei ületaks taotlejale eraldatud vähese tähtsusega abi koos taotlusvoorust eraldatava toetusega kolme aasta pikkuse ajavahemiku jooksul 300 000 eurot.“;

6)	paragrahvi 9 lõiget 4 täiendatakse punktiga 3 järgmises sõnastuses:
„3) projekti abikõlblikkuse periood ei ületa käesoleva paragrahvi lõikes 2 sätestatud tähtpäeva.“;

7)	paragrahvi 12 lõige 2 sõnastatakse järgmiselt:
„(2) Taotlusi hinnatakse järgmiste kriteeriumide alusel:
1) projekti vastavus taotlusvooru eesmärkidele, projekti vajalikkus ja põhjendatus – 30% maksimaalsest koondhindest;
2) projekti tegevusi kajastavate teavitustegevuste olemasolu ja läbimõeldus – 10% maksimaalsest koondhindest;
3) planeeritud kulutuste põhjendatus, kulu efektiivsus, selgitus ja vastavus taotlusvooru eesmärkidele – 20% maksimaalsest koondhindest;
4) projekti tegevuste elluviimisega saavutatav mõju igapäevaste püsivate kontaktide ja suhtluse tekkele erinevate kogukondade vahel– 30% maksimaalsest koondhindest;
5) projekti tegevuste elluviimisega saavutatav laiem piirkondlik ja/või üle-eestiline mõju –10% maksimaalsest koondhindest.“;

8)	paragrahvi 12 täiendatakse lõikega 21 järgmises sõnastuses:
„(21) Taotlusi hinnatakse toetuse andja kinnitatud hindamismetoodika järgi, mis lähtub käesoleva paragrahvi lõikes 2 nimetatud kriteeriumidest. Toetuse andja avalikustab hindamismetoodika oma veebilehel hiljemalt taotlusvooru avamise päeval.“;

9)	paragrahvi 18 lõige 1 sõnastatakse järgmiselt:
„(1) Toetus makstakse toetuse saajale välja ettemaksena 14 tööpäeva jooksul pärast taotluse rahuldamise otsuse tegemist.“;

10)	 paragrahvi 18 lõige 2 tunnistatakse kehtetuks;

11)	paragrahvi 21 punktist 13 jäetakse välja tekstiosa „ning koos aruandega esitab toetuse eest välja antud eksemplari trükisest“. 

§ 2. Rakendussäte 
Paragrahvi 1 punkte 1 ja 5 rakendatakse tagasiulatuvalt 2024. aasta 1. jaanuarist.

Heidy Purga
minister

Kristiina Alliksaar
kantsler